Publication: Magyar Közlöny
Issue: MK-1998-61 (Year: 1998, Number: 61)
Era: 1990-2004
Section: Az étkezési búza, valamint az EURO búza exportjának támogatásáról szóló 56/1998. (VII. 7.) FM rendeletben foglaltak alapján a Földművelésügyi Minisztérium
Paragraph Index: 11

1. Azok az exportőrök, akik Malmi I., Malmi II. minőségű búzát 18 000 Ft/tonna, EURO búzát 16 000 Ft/tonna nettó vételáron (ab telep, szállító járműre rakva) termelőtől, illetve olyan belföldi felvásárló cégtől vásárolnak, akivel gabonavásárlási szerződést kötöttek, és ezt számlával vagy vételi jeggyel igazolják, és az árut 1998. október 31-ig exportálják, amennyiben megfelelnek a mellékletben előírt feltételeknek, támogatásban részesülnek. Felvásárló cégtől beszerzett gabona után exporttámogatás csak abban az esetben vehető igénybe, ha a felvásárló a termelőnek az előírt vételárat megfizette. A saját termésű búzát exportáló termelők, amennyiben — az árfeltétel kivételével — e mellékletben meghatározott feltételeket teljesítik támogatást vehetnek igénybe. A saját termésű exportálható áru mennyisége nem lehet több, mint az Országos Gabona Terméktanácshoz (a továbbiakban: OGT) bejelentett vetésterület hektáronkénti 4 tonna terméssel számolva, amely mennyiséget csökkenteni kell a garantált áras, illetve egyéb eladással.

Source: https://magyarkozlony.hu/hivatalos-lapok/c8f160dce1c547f1fe1bf72a3704106d1f9a3d03/dokumentumok/2e89f43f590b716216d6457bc0847058b70b051a/letoltes